Paslaugų viešojo pirkimo–pardavimo sutarties 1 priedas

SPECIALIZUOTOS TRUMPALAIKĖS TERAPIJOS ASSIP MOKYMAI PSICHIKOS SVEIKATOS PRIEŽIŪROS SPECIALISTAMS 
TECHNINĖ SPECIFIKACIJA

III DALIS

I SKYRIUS 
BENDROSIOS NUOSTATOS 
 
1. Perkančioji organizacija – Higienos institutas (Studentų g. 45A, 08107 Vilnius, įstaigos kodas 111958286) (toliau – Perkančioji organizacija). 
2. Pirkimas skirtas įgyvendinti Lietuvos Respublikos sveikatos apsaugos ministrės 2025 m. sausio 20 d. įsakymu Nr. V-30 „Dėl Psichikos sveikatos stiprinimo, psichosocialinės pagalbos ir savižudybių prevencijos intervencijų plėtojimo 2025-2027 metų veiksmų plano patvirtinimo“  patvirtinto veiksmų plano 1.1. papunktį „Specializuotos trumpalaikės terapijos ASSIP (angl. Attempted suicide short intervention program) mokymai psichikos sveikatos priežiūros specialistams“. 
3. Mokymų tikslinė grupė – medicinos psichologai, dirbantys asmens sveikatos priežiūros įstaigose (toliau – ASPĮ) teikiančiose psichiatrijos stacionarines ir dienos stacionaro paslaugas arba psichikos sveikatos centruose teritorinių ligonių kasų (toliau – TLK) regionų centruose ir atitinkantys šioje Techninėje specifikacijoje nustatytus reikalavimus (toliau – Tikslinė grupė). 
 
II SKYRIUS 
PIRKIMO OBJEKTAS 
 
4. [bookmark: _Hlk157071995]Pirkimo objektas – specializuotos trumpalaikės terapijos ASSIP mokymai atrinktiems psichikos sveikatos priežiūros specialistams. Paslaugos apima: mokymo dalyvių surinkimą, mokymo grafikų sudarymą, mokymų vykdymą, mokymų taikant supervizijų metodą (toliau – Supervizija) vykdymą, metodinės medžiagos dalyviams užtikrinimą, mokymų kokybės įvertinimą ir ataskaitų apie įvykdytus mokymus rengimą bei teikimą Perkančiajai organizacijai.
5. ASSIP programa – tai akredituotų ASSIP mokymų lektorių pagal šią programą: https://www.assip.ch teikiamos 16 val. mokymų, supervizijų ir 4 val. mokymų (baigiamojo susitikimo) paslaugos, suteikiančios akreditaciją programą baigusiems specialistams teikti ASSIP intervencijas. 
 
III SKYRIUS 
REIKALAVIMAI MOKYMAMS 
 
6. ASSIP programos (mokymų, Supervizijų) organizavimo paslaugos turi būti suteiktos per 8 mėnesius nuo sutarties pasirašymo dienos.
7. ASSIP programos (mokymų, Supervizijų,) organizavimo paslaugos apima: 
7.1. kandidatų į dalyvių atranką surinkimą ir dalyvių atrankos į ASSIP programą organizavimą, įtraukiant į procesą Perkančiąją organizaciją ir/ar sveikatos apsaugos ministerijos specialistą; 
7.2. kontaktinių mokymų pravedimą. Kontaktinių mokymų (teorinė dalis) trukmė – iki 16 val. (2 dienos). Mokymų grupėje gali dalyvauti nuo 8 iki 12 dalyvių. Mokymus veda ASSIP instruktorius, turintis teisę mokyti kitus šios terapijos ir išduoti ASSIP programos baigimo sertifikatus, suteikiančius ASSIP terapeuto kvalifikaciją (toliau – Lektorius (instruktorius));
7.3. nuotoliniu būdu vykstančių Supervizijų organizavimą. Kontaktinius mokymus (iki 16 val.) baigusių medicinos psichologų atranką dalyvauti Supervizijose vykdo Lektorius (instruktorius) su Tiekėju. Iš viso numatoma 16 Supervizijų po 2 val. Lektorius (instruktorius) nuotoliniu būdu vykdydamas Supervizijas užtikrina, kad visi atrinkti dalyviai turėtų galimybę dalyvauti Supervizijose, kurios yra reikalingos jiems įgyti ASSIP mokymų baigimo pažymėjimą. Perkančioji organizacija neįsipareigoja nupirkti viso 16 Supervizijų po 2 val. kiekio. Atsiskaitoma už faktiškai suorganizuotas Supervizijas;
8. Bendrieji reikalavimai ASSIP programos organizavimui už kurių vykdymą atsakingas Tiekėjas apima:
8.1. tikslinės grupės motyvavimą;
8.2. mokymų grafikų sudarymą, suderinimą su Perkančiąja organizacija;
8.3. pagalbą derinant Supervizijų grafikus tarp Lektoriaus (instruktoriaus) ir dalyvių;
8.4. mokymų dalyvių informavimą apie vyksiančias Supervizijas;
8.5. dalyvių registraciją ir prisijungimo kodų prie nuotolinio Supervizijų mokymo sistemos/vartotojų sukūrimą (nuotoliniams mokymams vykdyti reikalingą mokymo platforma pasirūpina Tiekėjas);
8.6. mokymams įgyvendinti reikalingos dalijamosios medžiagos (mokymų skaidrės, dalijamoji medžiaga praktiniams užsiėmimams, leidiniai, mokymų knygos) išdalinimas/ persiuntimas dalyviams. 
8.7. Lektoriaus (instruktoriaus) pasirengimo, administracines, organizacines, kelionės ir kitas reikalingas išlaidas;
8.8. salės nuomą ir kt. reikalingos įrangos bei priemonių mokymams pravesti užtikrinimą;
8.9. dalyviams kavos pertraukos ir pietų organizavimą kontaktinių mokymų metu.
9. Įvykus ASSIP programos veikloms, Tiekėjas išsiunčia dalyviams su Perkančiąja organizacija suderintą mokymų vertinimo anketą (elektroninę versiją), apibendrina bei Perkančiajai organizacijai pateikia apibendrintus vertinimo anketos rezultatus. 
10. 7.1 papunktyje numatyta ASSIP programos dalyvių atranka vykdoma vadovaujantis šiais kriterijais:
10.1.  medicinos psichologai, dirbantys ASPĮ, teikiančiose psichiatrijos stacionarines ir dienos stacionaro paslaugas arba psichikos sveikatos centruose TLK regionų centruose;
10.2.  dalyvavimas supervizijose ne mažiau kaip 4 val. per 2 metus iki mokymų; 
10.3. motyvacija dalyvauti mokymuose (vykdomas motyvacinis interviu, taip pat pagal poreikį vertinami dokumentai apie motyvaciją ir profesinę patirtį ir kt.); 
10.4. darbo patirtis ne mažesnė nei 1 m. savižudybių intervencijos srityje.
11. ASSIP programoje gali dalyvauti tik tie dalyviai, kurių darbdaviai (ASPĮ, kuriose dirba mokymų dalyvis, įgalioti atstovai) tiekėjui bei Lietuvos Respublikos sveikatos apsaugos ministerijai pateikia: 
11.1.  rekomendaciją dėl mokymų dalyvio pademonstruotų kompetencijų ir motyvacijos savižudybių intervencijų teikimo srityje, taip pat pademonstruotos motyvacijos tęsti specialisto veiklą toje ASPĮ, užtikrinant įgytos papildomos kvalifikacijos panaudojimą praktikoje; 
11.2. įsipareigojimą užtikrinti tęstinį ASSIP paslaugos teikimą ASPĮ, sudaryti organizacines ir technines sąlygas ASSIP paslaugų teikimui (filmavimo įranga, vidaus tvarka dėl asmens duomenų tvarkymo, ASSIP terapeutui sąlygų sudarymas savo darbo laiku teikti ASSIP intervenciją kaip pirminę ir prioritetinę specialisto funkciją, ir kt.) 
 

IV. REIKALAVIMAI MAITINIMO PASLAUGOMS ORGANIZUOTI 

12. Vykdant 2 dienų mokymus iš eilės: 
12.1. Turi būti suorganizuota po 1 kavos pertrauką kiekvieną mokymų dieną;
12.2. Kavos pertraukos metu turi būti sudaryta galimybė dalyviams rinktis arbatą arba kavą su priedais, vandenį su citrina, vieno kąsnio sumuštinius, sausainius, desertinius pyragaičius;
12.3. Kavos pertraukos turi būti ruošiamos tame pačiame pastate, kuriame vyksta mokymai;
12.4. Turi būti suorganizuoti 1 pietūs mokymų dalyviams kiekvieną mokymų dieną;
12.5. Pietus turi sudaryti: pirmas patiekalas (sriuba/salotos/užkandis), antras patiekalas (karštasis mėsos/žuvies/daržovių patiekalas), gėrimas (sultys/mineralinis vanduo/ vanduo su citrina); 
12.6. Maitinimo paslaugos dalyviams turi būti suteiktos atskiroje patalpoje (ne toje pačioje, kur vyksta mokymai), tame pačiame pastate arba šalia pastato (iki 500 m atstumu), kuriame vyksta mokymai;
12.7. Tiekėjas turi teikti maitinimo paslaugas visiems dalyviams vienu metu. Dalyviams turi būti sudaryta galimybė pavalgyti per 1 valandą.

V SKYRIUS 
BENDRI REIKALAVIMAI PIRKIMUI 
 
13. Teikėjas, teikdamas paslaugas, privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo, kitų teisės aktų, reglamentuojančių asmens duomenų apsaugą, reikalavimų. 
14.  Paslaugų teikėjas privalo turėti galimybę įgyvendinti tinkamas organizacines ir tinkamas asmens duomenų saugumo priemones. Paslaugų teikėjas privalės pasirašyti asmens duomenų tvarkymo sutartį dėl Perkančios organizacijos vardu ir pagal jos nurodymus atliekamo mokymų dalyvių asmens duomenų tvarkymo.
15. Paslaugų teikėjas turi užtikrinti nenutrūkstamą Paslaugų teikimo sutarties vykdymą, gerą veiklos organizavimą, efektyvų paslaugų įgyvendinimą laiku ir aktyviai bendradarbiauti su Perkančiosios organizacijos bei ministerijos paskirtais darbuotojais. 
16. Lektoriaus (instruktoriaus) teikiamos paslaugos privalo būti kokybiškos ir profesionalios, atitinkančios geriausius, visuotinai pripažįstamus profesinius, techninius standartus ir praktiką, bei suteiktos panaudojant visus reikiamus įgūdžius ir žinias. 
17. Tiekėjas turi paskirti atsakingą asmenį, į kurį Perkančioji organizacija galėtų kreiptis dėl teikiamų paslaugų ir (arba) mokymų metu iškilus problemoms dėl naudojamos įrangos ir (arba) kitų nenumatytų techninių problemų. 
18. Po ASSIP mokymų Tiekėjas Perkančiai organizacijai pateikia paslaugų įvykdymo ataskaitą, kurią sudaro: kontaktinių mokymų dalyvių sąrašas, nuotolinių Supervizijų prisijungusių dalyvių sąrašas; mokymo knygų pirkimo sąskaita, mokymų mokomoji (dalijamoji) medžiaga; 11.2 punkte nurodytus įstaigų įsipareigojimus; mokymų kokybės vertinimo anketos; mokymų kokybės vertinimo apibendrinimas, apibendrinta veiklos ataskaita (paslaugų Teikėjo refleksijos, pastebėjimai, pasiūlymai). 
19. Paslaugų pabaiga laikoma paslaugų perdavimo – priėmimo akto ir sąskaitos faktūros pateikimo Perkančiajai organizacijai diena. 
20. Mokymų datos iš anksto derinamos su Perkančiąja organizacija. Tiekėjas likus ne daugiau kaip 1 savaitei iki pirmųjų mokymų pradžios pateikia Perkančiajai organizacijai mokymų grafiką ir prisijungimo kodą prie nuotolinio mokymo sistemos. Perkančioji organizacija per 3 (tris) darbo dienas suderina pateiktą grafiką arba pateikia motyvuotas pastabas. Sutarties vykdymo metu grafikas gali būti tikslinamas abiejų šalių susitarimu arba Perkančiosios organizacijos iniciatyva. Pasikeitus pateikto mokymų grafiko informacijai, visais atvejais apie pakeitimus Perkančioji organizacija turi būti informuota ne vėliau kaip prieš 10 (dešimt) kalendorinių dienų iki planuotos mokymų pradžios, pateikiant patikslintą mokymų grafiką. Išimtiniais ir pagrįstais atvejais apie mokymų grafiko pakeitimus Tiekėjas gali informuoti vėliau, bet suderinus su Perkančiąja organizacija. Tiekėjas atsakingas už tikslinės grupės informavimą apie mokymų grafiko pasikeitimus ir jos dalyvavimo mokymuose užtikrinimą. Mokymų grafiko nepateikimas nustatyta tvarka arba grafiko nesilaikymas yra esminis pažeidimas, už kurį gali būti taikomos Lietuvos Respublikos įstatymuose bei sutartyje numatytos pasekmės (prievolių įvykdymo užtikrinimo priemonės ir kt.). 
21. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, ataskaitos, paslaugų perdavimo– priėmimo aktai Perkančiajai organizacijai turi būti pateikti tik elektroniniu formatu, dokumentacija turi būti pasirašoma elektroniniu parašu. Teikdamas paslaugą tiekėjas turi dėti pastangas sunaudoti mažiau gamtos išteklių ir (arba) naudoti pakartotinai panaudotas ir (arba) perdirbtas medžiagas, sunaudoti mažiau elektros energijos. 
22. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. papunkčiu, perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

VI. ASMENS DUOMENŲ TVARKYMAS

23. Perkančioji organizacija, kaip duomenų valdytojas, tvarkys pasiūlyme nurodytus bei pirkimo procedūrų metu iš Paslaugų teikėjo gautus duomenų subjektų – fizinių asmenų – Paslaugų teikėjo arba jo įgaliotų asmenų, subtiekėjų, partnerių, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, kiti Perkančiajai organizacijai Paslaugų teikėjo pateikti būtini duomenys) viešųjų pirkimų organizavimo ir vykdymo tikslu vadovaudamasis Reglamento (ES) 2016/679 6 straipsnio 1 dalies c punktu, įgyvendindamas pareigas, įtvirtintas Lietuvos Respublikos viešųjų pirkimų įstatyme ir kituose viešuosius pirkimus reglamentuojančiuose teisės aktuose, bei saugos juos pirkimų organizavimo ir vykdymo laikotarpiu bei 10 metų pirkimo procedūroms pasibaigus. 
24. Perkančioji organizacija tvarkys Paslaugų teikėjo, kurio pasiūlymas bus pripažintas laimėjusiu ir su kuriuo bus sudaryta Sutartis, pateiktus fizinių asmenų – Paslaugų teikėjo arba jo įgaliotų asmenų, subtiekėjų, partnerių, už Sutarties vykdymą atsakingų, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, komunikacijos duomenys, kiti būtini duomenys) Sutarties sudarymo ir vykdymo tikslu vadovaudamasi Reglamento (ES) 2016/679 6 str. 1 d. b p. (kai Sutartis sudaroma su fiziniu asmenius) arba Reglamento (ES) 2016/649 6 str. 1 d. c, f p. įgyvendinant teisės aktų reikalavimus bei siekiant teisėto Perkančiosios organizacijos intereso žinoti asmenis, įgaliotus sudaryti ir vykdyti Sutartį ir su jais bendradarbiauti (kai Sutartis sudaroma su juridiniu asmeniu) bei saugos juos Sutarties galiojimo metu ir 10 metų jai pasibaigus.
25. Kilus ginčams dėl viešųjų pirkimų organizavimo ar Sutarties vykdymo, Perkančioji organizacija gali tvarkyti 23 punkte nurodytus asmens duomenis Perkančiosios organizacijos teisėtų interesų apsaugos tikslu siekdama teisėto intereso pareikšti, vykdyti ar apginti teisinius reikalavimus, vadovaudamasi Reglamento (ES) 2016/679 6 straipsnio 1 dalies f punktu bei saugos juos ginčo nagrinėjimo metu ir 1 metus po atitinkamos valstybės institucijos galutinio sprendimo priėmimo.
26. Be to, nurodytus asmens duomenis bei dokumento registracijos datą ir numerį Perkančioji organizacija tvarkys ir susijusiu dokumentų valdymo tikslu  vadovaudamasi Reglamento (ES) 2016/679 6 straipsnio 1 dalies c punktu, įgyvendindama pareigas, įtvirtintas Lietuvos Respublikos dokumentų ir archyvų įstatyme, Lietuvos vyriausiojo archyvaro 2011 m. liepos 4 d. įsakyme Nr. V-117 ,,Dėl dokumentų rengimo taisyklių patvirtinimo“, Lietuvos vyriausiojo archyvaro 2011 m. liepos 4 d. įsakyme Nr. V-118 ,,Dėl dokumentų tvarkymo ir apskaitos taisyklių patvirtinimo“, Lietuvos vyriausiojo archyvaro 2011 m. kovo 9 d. įsakyme Nr. V-100 „Dėl Bendrųjų dokumentų saugojimo terminų rodyklės patvirtinimo“, bei saugos juos Perkančiosios organizacijos dokumentacijos plane numatytais terminais.  
27. Asmens duomenų pateikimas yra privalomas. Nepateikus asmens duomenų Paslaugų teikėjo pasiūlymas negalės būti vertinamas bei nebus galima sudaryti ir vykdyti Sutarties.
28. Asmens duomenis Perkančioji organizacija gali teikti ginčus nagrinėjančioms institucijoms – Viešųjų pirkimų tarnybai, teismams, paslaugų teikėjams, teikiantiems informacinių technologijų infrastruktūros, programinės įrangos ir jų priežiūros ir administravimo, elektroninių ryšių, auditorių, teisines, konsultavimo, duomenų apsaugos pareigūno bei kitas paslaugas. Laimėjusio Paslaugų teikėjo viešųjų pirkimų metu pateikto pasiūlymo, sudarytos sutarties ir jos pakeitimų skaitmeninės kopijos viešųjų pirkimų procedūrų skaidrumo užtikrinimo tikslais bus skelbiamos viešai (išskyrus viešai neskelbtinus asmens duomenis) Centrinėje viešųjų pirkimų informacinėje sistemoje, kurios duomenų valdytoja yra Viešųjų pirkimų tarnyba.  
29. Duomenų subjektai – fiziniai asmenys – Paslaugų teikėjas arba jo įgalioti asmenys, subtiekėjai, kaip duomenų subjektai, turi šias duomenų subjekto teises, kurias Perkančioji organizacija įgyvendins Reglamento (ES) 2016/679 bei taikomų kitų teisės aktų nustatytomis sąlygomis ir apimtimi: 1) teisę gauti informaciją apie duomenų tvarkymą; 2) teisę susipažinti su savo duomenimis ir gauti jų kopiją; 3) teisę reikalauti ištaisyti duomenis ar papildyti neišsamius duomenis; 4) teisę reikalauti ištrinti duomenis („teisė būti pamirštam“); 5) teisę apriboti duomenų tvarkymą; 6) teisę nesutikti su asmens duomenų tvarkymu, kai asmens duomenys tvarkomi siekiant teisėto Pirkėjo intereso; 7) teisę į duomenų perkeliamumą, tuo atveju, kai asmens duomenys tvarkomi sutarties sudarymo ir vykdymo pagrindu; 8) teisę pateikti skundą Valstybinei duomenų apsaugos inspekcijai, kurios kontaktai skelbiami čia: https://vdai.lrv.lt/. 
30. Duomenų subjektai – fiziniai asmenys – Paslaugų teikėjas arba jo įgalioti asmenys, subtiekėjai prašymus dėl aukščiau nurodytų savo teisių įgyvendinimo, taip pat kitus skundus/prašymus dėl asmens duomenų tvarkymo gali pateikti Perkančioji organizacija paštu adresu Studentų g. 45A, Vilnius, el. paštu institutas@hi.lt ar jo duomenų apsaugos pareigūnui el. paštu ada.ekspertai@gmail.com. 
31. Paslaugų teikėjas, prieš teikdamas pasiūlymą ir prieš sudarydamas Sutartį, nurodytus fizinius asmenis privalo supažindinti su 23-30 punktuose pateikta informacija apie Perkančiosios organizacijos vykdomą asmens duomenų tvarkymą. 
32. Paslaugų teikėjas, su kuriuo bus pasirašyta Sutartis, paslaugų teikimo tikslu tvarkys mokymų dalyvių asmens duomenis Perkančiosios organizacijos vardu ir pagal jos nurodymus, laikydamasis asmens duomenų tvarkymo sutartyje nurodytų sąlygų.

_______________________

